Karin Truuver

Karin Truuver (sündinud 20. augustil 1985) on eesti paleontoloog. Karin Truuver on sündinud Lääne-Virumaal. Ta lõpetas 2004. aastal Kadrina Keskkooli, lisaks õppis 1994-2000 Kadrina Kunstidekoolis klaverit. Ta astus 2004. aastal Tartu Ülikooli geoloogiat õppima ja oma lõputöös 2007. aastal kirjeldas harukordse säilivusega vetikafossiile Kalana Lagerstättes. 2009. aastal kaitses ta magistritöö teemal „Skolekodondid Kalana karjääris“, milles uuris hulkharjasusside fossiile samas piirkonnas. 2021. aastal kaitses ta doktoritöö teemal „Ostracod associations of the Ordovician-Silurian boundary interval in Baltoscandia“ („Ordoviitsiumi ja Siluri piirikihtide ostrakoodid“), mille käigus uuris karpvähiliste koosluste liigilisi muutusi Balti Paleobasseinis Ordoviitsiumi lõpu jäätumise ja sellega samal ajal toimunud massväljasuremise taustal. Ülikooliõpingute ajal osales ta mitme Geoloogia sügiskooli korraldamisel. Ta on kirjutanud teadusartikleid ning on kirjutanud ja toimetanud mitmeid lühiartikleid nii geoloogia sügiskooli kogumikku Schola Geologica kui kirjutanud ka artikleid sotsiaalmeediakanalisse Eesti Geoloog. On ka kolme Schola Geologica kogumiku kaastoimetaja ja TÜ kaasprofessori Oive Tinni tõlgitud S. J. Gouldi populaarteadusliku raamatu „Wonderful Life: The Burgess Shale and the Nature of History" ("Imeline elu. Burgess Shale ja ajaloo olemus“) eestikeelse tõlke kaastoimetaja. Ta töötas 2013-2016 Tartu Ülikooli geoloogia osakonna spetsialistina, 2016. aastal asus tööle Eesti Loodusmuuseumi geoloog-kuraatorina ning on alates 2021. aastast geoloog-vanemkuraator. Lisaks tööle geoloogilise koguga töötab välja, arendab ja viib vajadusel läbi geoloogiateemalisi muuseumiprogramme, koolitusi ja õpitubasid igas vanuses koolilastele ja täiskasvanutele nii loodusmuuseumis kui väljaspool muuseumit. Samuti tegeleb muuseumi kogude ja töötajate ohutusega. Ta on osalenud Tartu Ülikooli ja TalTechi geoloogide koostöös korraldatud rahvusvaheliste geoloogiaalaste teaduskonverentside toimkondade töös. Ta on salvestanud kaks podcasti looduseteemadel. Alates 2023 novembrist on ta Eesti Loodusmuuseumi talisuplejate klubi Sulpsutajad liige. Truuver, Karin (16. aprill 2021). Ostracod associations of the Ordovician–Silurian boundary interval in Baltoscandia. ISBN 978-9949-03-588-5. ERR, Juhan Hellerma | (2. juuni 2021). "Karpvähilised aitavad mõista Maa ajaloo ühte suurimat väljasuremislainet". ERR. Truuver, Karin; Meidla, Tõnu; Ainsaar, Leho; Bergström, Jan; Tinn, Oive. "Stratigraphy of the Ordovician–Silurian boundary interval in Östergötland, Sweden, based on ostracod distribution and stable carbon isotopic data". GFF (inglise). 134 (4): 295–308. DOI:10.1080/11035897.2012.762550. ISSN 1103-5897. Truuver, Karin; Meidla, Tõnu (15. detsember 2015). "A Hirnantian deep-water refuge for warm-water ostracods in Baltoscandia". Geological Quarterly. 59 (4). DOI:10.7306/gq.1258. Truuver, K; Meidla, T; Tinn, O (2021). "End-Ordovician ostracod faunal dynamics in the Baltic Palaeobasin". Estonian Journal of Earth Sciences (inglise). 70 (1): 51. DOI:10.3176/earth.2021.02. ISSN 1736-4728. Truuver, Karin (2010). "Hirnantia jäätumise mõju elustikule". Globaalsed muutused. Schola Geologica VI. Schola Geologica. Tartu: Eesti Looduseuurijate Selts. Lk 33-39. ISBN 978-9985-9943-5-1. Truuver, Karin (2014). "Fosfor". Fosfor – aegade algusest tänapäevani. Schola Geologica X. Tartu: Eesti Looduseuurijate Selts. Lk 12-15. ISBN 978-9949-9234-9-6. Truuver, Karin (2012). "Järelsõna". Katastroofid Maa ajaloos. Schola Geologica VIII (eesti ja inglise). Tartu: Eesti Looduseuurijate Selts. Lk 118-119. ISBN 978-9949-9234-3-4. "Salapärased ja igavesti noored „trilobiitpõrnikad"". Eesti geoloog. 4. juuni 2018. Vaadatud 23. mail 2024. "Millal ilmusid Maale esimesed seened?". Eesti geoloog. 19. oktoober 2017. "Seksi jäljed Eesti maapõues". Eesti geoloog. 17. mai 2019. Laumets, L.; Lang, L.; Truuver, K.; Nemliher, R., toim-d (2012). Katastroofid Maa ajaloos. Schola Geologica VIII. Schola Geologica. Tartu: Eesti Looduseuurijate Selts. ISBN 978-9949-9234-3-4. Verš, E.; Nemliher, R.; Amon-Veskimeister, L.; Truuver, K.; Ehrlich, K., toim-d (2013). Katastroofid Maa ajaloos. Schola Geologica VIII. Schola Geologica. Tartu: Eesti Looduseuurijate Selts. ISBN 978-9949-9234-6-5. Lang, L.; Truuver, K.; Post, T., toim-d (2014). Fosfor – aegade algusest tänapäevani. Schola Geologica X. Schola Geologica. Tartu: Eesti Looduseuurijate Selts. ISBN 978-9949-9234-9-6. https://ookulli-akadeemia.simplecast.com/episodes/enesekaitse-loomariigis-CBc1gcrg https://ookulli-akadeemia.simplecast.com/episodes/kliimamuutused-YsZQsBVG